**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL** **PROJEKTO ,,SEILIŪNŲ MELIORACIJOS STATINIŲ IR SISTEMŲ NAUDOTOJŲ ASOCIACIJOS IR VALSTYBINIŲ MELIORACIJOS SISTEMŲ BEI STATINIŲ REKONSTRUKCIJA“**

2020 m. birželio 14 d. Nr. 34-412

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 50 straipsnio 3 dalimi, Lietuvos Respublikos žemės ūkio ministro 2015 m. liepos 17 d. įsakymu Nr. 3D-578 „Dėl Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių patvirtinimo“ ir Lazdijų rajono savivaldybės 2020–2022 metų strateginio veiklos plano, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-259 ,,Dėl Lazdijų rajono savivaldybės 2020–2022 m. strateginio veiklos plano patvirtinimo“, IV dalies „Lazdijų rajono savivaldybės veiklos programos“ Lazdijų rajono savivaldybės investicijų programa, Lazdijų rajono savivaldybės taryba n u s p r e n d ž i a:

1. Pritarti asociacijos ,,Seiliūnų melioracijos statinių ir sistemų naudotojų asociacija“ rengiamam investiciniam projektui „Seiliūnų melioracijos statinių ir sistemų naudotojų asociacijos ir valstybinių melioracijos sistemų bei statinių rekonstrukcija“ ir dalyvauti partneriu jį įgyvendinant. Bendra vertė – 375 000,00 Eur su pridėtinės vertės mokesčiu (PVM).

2. Nustatyti, kad 15 proc. 1 punkte nurodytos projekto vertės su PVM bus finansuojama iš Lazdijų rajono savivaldybės biudžeto.

3. Įgalioti Lazdijų rajono savivaldybės administracijos direktorių Lietuvos Respublikos teisės aktų nustatyta tvarka pasirašyti visus su projektu susijusius dokumentus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Saulius Pockevičius, mob. 8 613 86 925

# DĖL PROJEKTO ,,SEILIŪNŲ MELIORACIJOS STATINIŲ IR SISTEMŲ NAUDOTOJŲ ASOCIACIJOS IR VALSTYBINIŲ MELIORACIJOS SISTEMŲ BEI STATINIŲ REKONSTRUKCIJA“

**AIŠKINAMASIS RAŠTAS**

2020-06-11

Lazdijų rajono savivaldybės tarybos sprendimo ,,Dėl pritarimo asociacijos ,,Seiliūnų melioracijos statinių ir sistemų naudotojų asociacija“ rengiamam investiciniam projektui „Seiliūnų MSSNA ir valstybinių melioracijos sistemų bei statinių rekonstrukcija“ ir dalyvauti partneriu jį įgyvendinant“ projektas parengtas vadovaujantis Lietuvos Respublikos vietos savivaldos 18 straipsnio 1 dalimi ir Lazdijų rajono savivaldybės 2020–2022 metų strateginio veiklos plano, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-259 ,,Dėl Lazdijų rajono savivaldybės 2020–2022 m. strateginio veiklos plano patvirtinimo“, IV dalies „Lazdijų rajono savivaldybės veiklos programos“ Lazdijų rajono savivaldybės investicijų programa.

Šio sprendimo tikslas – pritarti investicinio projekto „Seiliūnų melioracijos statinių ir sistemų naudotojų asociacijos ir valstybinių melioracijos sistemų bei statinių rekonstrukcija“ rengimui, kurio pareiškėja asociacija ,,Seiliūnų melioracijos statinių ir sistemų naudotojų asociacija“, ir dalyvauti partneriu jį įgyvendinant. Bendra projekto vertė – 375 000,00 EUR su PVM. Taip pat nustatyti, kad 15 proc. šio projekto tinkamų išlaidų vertės su PVM bus finansuojama iš savivaldybės biudžeto.

Pozityvūs rezultatai – pagerės Lazdijų rajono savivaldybės Krikštonių ir Seirijų kadastrinių vietovių bendro naudojimo melioracijos inžinerinės infrastruktūros techninė būklė, teigiamai veikianti kaimo gyventojų darbo bei gyvenimo sąlygas, sumažės žemdirbių nuostoliai dėl negauto derliaus ir dėl užliejamo turto, pagerės privažiavimas prie dirbamų laukų. Įgyvendinus šį projektą planuojama, kad bus sutvarkyta apie 160 ha melioruotos žemės, bus rekonstruojama apie 16 km melioracijos griovių, 15 vnt. pralaidų, apie 8 km drenažo rinktuvų, apie 16 km drenažo sausintuvų. Šie kiekiai yra preliminarūs, tikslūs kiekiai paaiškės parengus techninį projektą.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Kaimo ir žemės ūkio plėtros skyriaus vyr. specialistas Saulius Pockevičius.

Kaimo ir žemės ūkio plėtros skyriaus vyr. specialistas Saulius Pockevičius